Public procurement notice: Voluntary Ex Ante Transparency Notice
Published: 2017-06-28
Buyer: KuntaPro Oy
Country: FI
Contract type: Services
Procedure: Negotiated without a prior call for competition
CPV classification: 85000000 | 85100000: Health services | 85120000: Medical practice services | 85140000: Miscellaneous health services | 85144000
Estimated value: 5000000 EUR

Technical requirements: Hankintayksikkö hankkii palvelukokonaisuuden sosiaali- ja terveydenhuoltoon. Modulaarinen palvelukokonaisuus kattaa lääkärijohtoisen 24/7 läsnäolopalvelun, valikoidut datalähteet (sensorit ja laitteet), tietoteknisen alustan yhdistettynä koneälyyn ja analysointiin, palvelukokonaisuuden toimitus-, ylläpito ja kehityspalvelut. Palvelukokonaisuus on hankintalain 12 luvun mukaista sosiaali-ja terveydenhuollon palvelua.
KuntaPro:lla on puitesopimus Everon Oy:n kanssa hoitajakutsuratkaisuista, jotka liitetään asiakkaan tahtoessa osaksi nyt hankittavaa toteutusta, samoin kuin muiden vastaavien valmistajien etäluettavat / -hallittavat laitteet, anturit, monitorit/mittarit yms. (esim. Navigil, Emfit jne.).
KuntaPro Oy:llä on käytössään Microsoft Dynamics AX -ratkaisu (esim. ERP-toiminnanohjaus, potilastietojärjestelmä jne.) Nyt hankittavan sosiaali- ja terveyspalveluiden läsnäolopalvelun toiminnanohjaus perustuu KuntaPro:n Microsoft AX-pohjaiseen potilastietojärjestelmään ja se voidaan integroida asiakkaille yhdeksi kokonaisuudeksi, joka tehostaa asiakkaiden järjestelmiä ja toimintaa merkittävästi.
KuntaPro Oy käyttää hankinnassa suorahankintamenettelyä (Hankintalaki 1397/2016 40 § sekä 2014/24/EU 32 artikla). Hankinnan teknisestä toteutuksesta ja palvelun sisällöstä johtuen vain yksi olemassa oleva sekä palvelua toimittanut toimittaja voidaan valita vaaditun hankittavan palvelun toimittajaksi. Nyt hankittavaa palvelua ja sen toteutusta ei myöskään hankinnan valmistelun yhteydessä teetetyn markkinakartoituksen mukaan ole Euroopan Unionin alueella saatavilla muilta, kuin valitulta sopimustoimittajalta (palveluratkaisu on uniikki, ainutlaatuinen). Palvelu toteutetaan suomenkielisenä ja palvelu on tarjoajalla tuotannossa sekä referenssiasiakkailla käyttöönotettuna ja käyttövalmiina Suomen valtion ja hallituksen reformin mukaisen alueuudistuksen (SoTe- ja maakuntauudistus) väliaikaishallinnon aikana. Muita vastaavia ratkaisuja ei ole toteutettu ja hankintayksikön ja sen asiantuntijaryhmien perusteella vastaavan ratkaisun laatiminen ja käyttöönotto testauksineen veisi huomattavan pitkän ajan. Valitulla toimittajalla on käytössä useiden miljoonien asiakaskontaktien tietovarasto, joka on myös osa kokonaisratkaisun ainutlaatuisuutta. Suorahankintaperuste kokonaisuudessaan osoitteessa: https://kuntapro.fi/avoimet-tarjouspyynnot/
SoTe-maakuntien väliaikaishallinnot tekevät ehdotukset käytettävistä palveluntarjoajista/-tuottajista ja SoTe-maakuntien palveluratkaisuista 1.10.2017 alkaen. Tämä ajankohta edellyttää hankintayksiköltä nopeaa ratkaisua läsnäolopalveluiden toteuttamiselle ja käyttöönotolle. Hankinnan kiireellisyys ei johdu hankintayksiköstä ja/tai sen asiakkaista, vaan Suomen hallituksen linjauksista sosiaali- ja terveyspalveluiden uudistamisesta sekä siihen liittyvistä päätöksistä ja toimista. Hankintayksikkö ei myöskään ole voinut varautua riittävällä aikataululla SoTe-maakuntien väliaikaishallinnon ja valinnanvapausmallin vaatimuksiin sekä läsnäolopalveluille syntyneeseen tarpeeseen. Koska hankittava kokonaispalveluratkaisu liittyy olennaisesti koti- ja laitoshoidossa olevien ihmisten terveyden ja sosiaalipalveluiden hoitamiseen, heidän elintason parantamiseen ja/tai ylläpitämiseen, ihmisten terveyden seurantaan sekä ennakoivaan hoitotoimintaan, on hankintayksiköllä peruste toteuttaa suorahankinta tarjoajalta, jolla hankinnan kohteena oleva kokonaispalvelun vaadittu ratkaisu on käyttöönotettu ja testattu. Hankintayksikkö on kartoittanut hankintaa suunnitellessa hankittavan palvelukokonaisuuden markkinatilanteen Suomen ja Euroopan Unionin laajuisesti, eikä vastaavaa palvelukokonaisuutta ja ratkaisua ole saatavilla. Hankintayksikkö on selvittänyt ja laatinut hankinnan sisällön kattavasti ennen suorahankintailmoituksen julkaisemista.
Hankinnan valmistelussa toteutetun selvityksen ja markkinakartoituksen perusteella markkinoilla ei ole havaittu vastaavia palveluratkaisuja ja/tai muita toimijoita toteuttamaan vaadittua ja haluttua palveluratkaisua. Selvityksessä todetaan, että ainoastaan yksi tarjoaja kykenee toteuttamaan hankintayksikön määrittelemän palveluratkaisun ja tuottamaan sen suomenkielellä siten, että palvelut ja palvelukokonaisuudet ovat tämän suorahankintailmoituksen aikana tarjoajan referenssiasiakkailla käyttöönotettuina ja käytössä. Selvityksen perusteella kokonaispalveluratkaisun yksittäisiä osa-alueita tai komponentteja (esim. kotilääkäripalvelu tai sosiaali- ja terveyspalveluiden etäkonsultaatio asiakkaalle, hoitosuositus-tietokanta jota potilas käyttää itse yms.) on toteutettu julkisina hankintoina. Kuitenkaan kattavan, automatisoituun tiedonkeräykseen ja -analysointiin perustuvan ja laajan kokonaispalveluratkaisun ja sen sisältämien eri palvelukomponenttien hallintaa, analysointia, ennakointia ja muita palvelukuvauksessa mainittuja seikkoja ei ole hankintayksikön teknisten vaatimusten osalta toteutettu muiden tarjoajien toimesta. Nyt hankittava palveluratkaisu potilastiedon sekä muun tiedon analysoinnin, laitteista kerätyn datan automatisoinnin ja hallinnan osalta on täysin uudenlainen ja uniikki, ainutlaatuinen kokonaispalveluratkaisu. Tällä hetkellä vain 1 toimittaja pystyy vaaditun teknisen palveluratkaisun toteuttamaan suomeksi. Hankinnan teknisenä seikkana kyseessä on poikkeuksellinen uusi ja innovatiivinen tekninen ratkaisu. Hankintayksikkö ei ole rajoittanut tai kaventanut tarjoajien / toimittajien soveltuvuusehtoja keinotekoisesti (esim. asettamalla taloudellisia vaatimuksia), vaan suorahankintapäätös perustuu ainoastaan ainutlaatuiseen tekniseen vaatimukseen ja sen toteutukseen.
Suorahankintamenettelyllä turvataan myös valitun toimittajan liiketoimintaan liittyvät liikesalaisuudet, jotka ovat olennaisessa asemassa tarjoajan toimintaan ja tarjottuihin palveluratkaisuihin liittyen. Avoimen tarjouspyyntömenettelyn ja hankintailmoituksen merkittävänä riskinä on, että toimittajan toiminnan ja järjestelmien ammattisalaisuuksien julkistaminen aiheuttaisi merkittävää vahinkoa toimittajalle, jonka toiminta perustuu ainutlaatuiseen automatisoituun (ns. koneäly) toteutukseen ja palveluratkaisuun.


Winner: Stella Kotipalvelut Oy
Award value: 5000000